[{"text_idx": "#000001", "text": "SHANON kontserdile olin tulnud va\u0308ga paljude ootuste ja lootustega \u2013 sooviga tantsida, lo\u0303butseda, naerda ja muidugi kuulata ilusal suveo\u0303htul head muusikat. Tulla va\u0308lja rutiinist ja saada to\u0303eliselt a\u0308ge elamus \u2013 vo\u0303tta aega iseendale. Ootasin seda o\u0303htut juba pa\u0308evi varem. O\u0303htu kujunes ku\u0308ll veidi teistsuguseks, kui olin oma peas ette kujutanud, aga tegemist oli pigem o\u0303ppetunniga, mitte nii palju planeerida. Kokkuvo\u0303ttes sain ko\u0303ike seda, mida olin o\u0303htust oodanud, vaid veidi teises \u201ekastmes\u201c."}, {"text_idx": "#000002", "text": "Peab u\u0308tlema, et see energia, mis lavalt publikuni sel o\u0303htul kiirgas oli miskit vo\u0303imast. Ma ei tea, kas asi on minus, olles sellisel juhul u\u0308sna tu\u0308u\u0308piline eestlane, stiilis \u201ealgul ei saa vedama, pa\u0308rast pidama\u201c, aga kui esimesel poolajal heast muusikast hoolimata, olin enamik ajast korralikult \u201eoma kohal\u201c istumas, siis teisel poolajal ei saanud ma enam tantsuplatsilt minema. Pole mitu aastat u\u0308helgi peol ega u\u0308ritusel nii palju hu\u0308panud (v.a tantsutrennides) ja kaasa elanud, kui SHANONi lugude ajal. U\u0308htpidi kindlasti lood ise olid nii kaasahaaravad, et kui Sul tantsupisik sees elamas, siis ta ka nende lugude ajal va\u0308lja kargas. Teistpidi kindlasti to\u0308o\u0308tas rahva \u201ekaasa minemine\u201c ja peo(koha) atmosfa\u0308a\u0308r \u2013 tantsuplats oli ro\u0303o\u0303msaid, energiat ta\u0308is inimesi tulvil. U\u0308ldse oli kontserdiks kohale tulnud va\u0308ga-va\u0308ga palju inimesi. Sisuliselt esines SHANON ta\u0308ismajale."}, {"text_idx": "#000003", "text": "Ja tantsimine on to\u0303esti vabastav. U\u0308ksko\u0303ik, kui hea vo\u0303i \u201enormaalse\u201c tujuga tantsuplatsile suunduda, u\u0308sna kindlasti te naasete sealt ma\u0308rksa o\u0303nnelikumana. Soovitan ko\u0303igile, kes suvel mo\u0303nda Kalju-lava kontserti ku\u0308lastavad, mitte ja\u0308a\u0308da vaid kuulaja-vaataja rolli, vaid anda enda sees pesitsevale tantsupisikule vo\u0303imalus. Mehed, kutsuge oma kaaslased tantsima! Naised, kui mehed tantsima ei tule, siis 21. sajandil ei ole see mingi takistus \u2013 nagu selle aasta u\u0308ks hittlugu u\u0308tleb: \u201eI can take myself dancing and I can hold my own hand!\u201c"}, {"text_idx": "#000005", "text": "Minu ja\u0308rgmine plaan on ku\u0308lastada augustikuus Kalju-laval Puuluup ja siis juba 2 Quick Starti kontserti, viimase piletid ostsin muide juba aasta alguses. Jah, nii varakult ostes, vo\u0303idab rahas ma\u0308rgatavalt. Seega, ilmselt planeerimine ja ette mo\u0303tlemine ei olegi alati siiski ko\u0303ige halvem... Nende kahele kontserdile eelneb aga palju erinevaid a\u0308gedaid kontserte juulikuus, seega tutvuge vo\u0303imalustega, sobitage oma graafikuga ja tulge kodudest va\u0308lja. Imelist alanud juulikuud ko\u0303igile Kalju- lava praegustele ja tulevastele fa\u0308nnidele! Ehk kohtume ja\u0308rgmine kord Kalju-lava tantsuplatsil!"}]